Държавен вестник, бр. 99, 2009 г., стр. 85

БРОЙ  99	
Д Ъ Р Ж А В Е Н  В Е С Т Н И К 	
СТР.  85  
(2) С правилата по ал. 1 се определят зо­
ните за водни спортове върху територията на 
морския плаж и коридорите в прилежащата 
акватория за влизане и излизане на плава­
телните средства в съответствие с одобрените 
специализирани схеми по чл. 22, ал. 1, т. 1 
от Закона за устройството на Черноморското 
крайбрежие.
(3) Указанията по ал. 1 се изготвят на бъл­
гарски език и най-малко на три чужди езика, 
един от които е английски език.
(4) Управителят на зоната за предоставяне на 
водноатракционни услуги или упълномощено от 
него лице, което отговаря на изискванията по 
чл. 28, провеждат задължителен инструктаж на 
лицата, които ще ползват плавателни средства 
за спорт, туризъм и развлечение или водно­
атракционни услуги. 
(5) Лицата, които ще ползват плавателни 
средства за спорт, туризъм и развлечение или 
водноатракционни услуги, подписват деклара­
ция, че са запознати с указанията за безопасно 
ползване на плавателните средства, в която 
вписват имената си. 
(6) Декларациите по ал. 5 се номерират 
и се съхраняват от лицето по чл. 27, ал. 1 за 
срок една година.
Чл. 30. (1) Лицето по чл. 27, ал. 1 изготвя, 
води и съхранява дневник за вписване на пла­
вателните средства, в който се вписват всички 
собствени или наети плавателни средства за 
спорт, туризъм и развлечение, използвани за 
предоставяне на водноатракционни услуги в 
зоната, ако не подлежат на вписване в ре­
гистъра на корабите на Република България, 
съгласно Наредба № 1 от 2003 г. за вписване 
в регистъра на корабите (обн., ДВ, бр. 7 от 
2003 г.; изм. и доп., бр. 78 от 2004 г., бр. 59 
от 2005 г. и бр. 32 и 91 от 2006 г.).
(2) В дневника по ал. 1 се съдържат след­
ните данни:
1. дата на вписване;
2. номер и име (ако има такова), с които 
се вписва плавателното средство;
3. вид и модел на плавателното средство, 
марка, номер и мощност на двигателя (когато 
има такъв), максимална дължина, широчина, 
газене, максимална скорост, разрешен брой 
лица на борда;
4. имена по документа за самоличност, ад­
рес и телефон за връзка на собственика, ако е 
различен от лицето по чл. 27, ал. 1.
(3) Лицето по чл. 27, ал. 1 е длъжно да из­
готви, води и съхранява дневник за движението 
на моторните плавателни средства, ползващи 
зоната за предоставяне на водноатракционни 
услуги, в който задължително се вписват:    
1. номерът и името (ако има такова) на 
плавателното средство;
2. декларацията по чл. 29, ал. 5;
3. дата и час на отплаване и завръщане;
4. брой лица, ползващи плавателното сред­
ство при отплаването му.
(4) Дневниците по ал. 1 и 3 се прономероват 
и прошнуроват. Те се заверяват от съответното 
структурно звено на Главна дирекция „Гранична 
полиция“ и се съхраняват от тях след послед­
ното вписване.
Чл. 31. (1) На плавателни средства, впи­
сани в дневника по чл. 30, ал. 1, се определя 
бордови номер.
(2) Бордовият номер съдържа номера на 
зоната за предоставяне на водноатракционни 
услуги и поредния номер, под който е вписано 
плавателното средство в съответния дневник 
за вписване на плавателни средства.
(3) Лицата по чл. 27, ал. 1 са длъжни трайно 
да закрепят или изпишат на видимо място на 
предната част на корпуса получения бордови 
номер по ал. 1.
(4) Спомагателни лодки и джетове се 
обозначават със същите бордови номера или 
имена, с които са регистрирани корабите, на 
които принадлежат.
Чл. 32. (1) Лицата, ползващи плавателни 
средства за спорт, туризъм и развлечение, са 
длъжни:
1. да подпишат декларация по чл. 29, ал. 5;
2. да носят индивидуални спасителни жи­
летки; 
3. да не допускат качване на плавателното 
средство на лица, надвишаващи разрешения 
брой лица на борда за съответното плавател­
ното средство; 
4. да не скачат във водата по време на 
движение на плавателното средство; 
5. да излизат и да се завръщат на брега 
съобразно инструкциите за безопасност и по 
указаните коридори.
(2) Управителят на зоната за предоставяне 
на водноатракционни услуги не допуска из­
ползването на:
1. моторни плавателни средства за спорт, 
туризъм и развлечение от лица под 18-годишна 
възраст, ако не са с пълнолетен придружител, 
който да управлява плавателното средство;
2. плавателни средства за спорт, туризъм 
и развлечение от лица във видимо нетрезво 
състояние, употребили алкохол, наркотици или 
други упойващи вещества;
3. плавателни средства, които не отговарят 
на изискванията за техническа безопасност или 
ако създават предпоставки за замърсяване на 
морската среда.
Чл. 33. (1) Съобразно условията на морския 
бряг и прилежащата акватория се осигуряват 
и обозначават зони за предоставяне на вод­
ноатракционни услуги и водни коридори за 
безопасно движение, влизане и излизане на 
плавателни средства от водата. 
(2) Размерите и местоположението на зоните 
за предоставяне на водноатракционни услуги на 
морския бряг и прилежащата му акватория и 
на водните коридори в прилежащата акватория 
на охраняемите плажове се съобразяват с наси­
теността на движение, с типа на плавателното